**Aiškinamasis raštas**

**PRIE SAVIVALDYBĖS TARYBOS SPRENDIMO „DĖL NEKILNOJAMŲJŲ DAIKTŲ PIRKIMO SAVIVALDYBĖS NUOSAVYBĖN‘‘ projekto**

**Sprendimo projekto esmė, tikslai ir uždaviniai**. Šio sprendimo projekto tikslas – padidinti Klaipėdos miesto savivaldybės socialinio būsto fondą, kuris būtų naudojamas mažas pajamas gaunančioms šeimoms ir asmenims, turintiems teisę į paramą būsto nuomai pagal Lietuvos Respublikos paramos būstui įsigyti ar išsinuomoti įstatymą.

**Projekto rengimo priežastys ir kuo remiantis parengtas sprendimo projektas.**

Vadovaujantis Klaipėdos miesto savivaldybės administracijos direktoriaus 2018 m. gegužės 25 d. įsakymu Nr. AD2-512 „Dėl gyvenamųjų patalpų Klaipėdos mieste skelbiamų derybų būdu pirkimo“ buvo sudaryta Gyvenamųjų patalpų (butų) Klaipėdos mieste pirkimo skelbiamų derybų būdu Klaipėdos miesto savivaldybės socialinio būsto fondui plėtoti komisija (toliau Komisija), kuri pagal minėtu įsakymu patvirtintą Butų Klaipėdos mieste pirkimo skelbiamų derybų būdu sąlygų aprašą (toliau Aprašą) įvertino siūlomus pirkti butus ir nustatė, kad butai Sulupės g. 18-3, Laukininkų g. 14-56, Žardininkų g. 15-51, Baltijos pr. 43-80, Laukininkų g. 14-15, Poilsio g. 33-1, Gedminų g. 16-20, Naujakiemio g. 21-56, Debreceno g. 45-47, Klaipėdoje, atitinka keliamus reikalavimus. Butų pirkimo komisija nusprendė siūlyti Savivaldybės administracijos direktoriui pirkti minėtus butus. Vadovaujantis Aprašo 43 punktu Savivaldybės administracijos direktorius teikia Klaipėdos miesto savivaldybės tarybai tvirtinti Komisijos sprendimą.

**Kokių rezultatų laukiama.** Savivaldybė įsigytų butų socialinio būsto fondui plėtoti.

**Sprendimo projekto rengimo metu gauti specialistų vertinimai.** Negauta.

**Išlaidų sąmatos, skaičiavimai, reikalingi pagrindimai ir paaiškinimai.** Nėra.

**Lėšų poreikis sprendimo įgyvendinimui.** Butų įsigijimo išlaidos sudarytų 333 640,00 Eur.

**Galimos teigiamos ar neigiamos sprendimo priėmimo pasekmės.** Teigiamos pasekmės – Savivaldybė nuosavybės teise įsigytų butų socialinio būsto fondui plėtoti Klaipėdos mieste. Neigiamos pasekmės – nėra.

Turto skyriaus vedėjas Edvardas Simokaitis